polyglot-tagger/wikipedia-language-snippets-filtered huggingface dataset:
சமணர்களின் தந்திரமும், வைத்தியங்களும் தருமசேனரைக் குணப்படுத்தவில்லை. ஆதலால் சமணத்தின் மீதிருந்த விருப்பத்தை தருமசேனர் விடுத்து தற் அக்கையைக் காண திருவதிகைக்கு வந்தார். வந்தவரை மீண்டும் திலகவதியார் "நீறணியாதவன் நெற்றியைக் காணமாட்டேன்" என்றுக் கூறி பார்க்க மறுத்தார். அக்கையாரின் பாதங்களில் விழுந்து வணங்கிய தருமசேனருக்கு திலகவதியார் தனது கைகளால் திருநீறு பூசி, திருவதிகைப் பெருமான் முன்னர் அழைத்துச்சென்றார்.
ஆங்கு திருவதிகைப் பெருமானின் முன்னர் "கூற்றாயினவாறு விலக்ககலீர்" எனும் திருப்பதிகம் பாடி சூளை நோய் மற்றும் சமணம் எனும் நோயில் இருந்து விடுபெற்று, மீண்டும் சிவனடியாராகினார் தருமசேனர். அப்போது திலகவதியார் அவருக்கு "திருநாவுக்கரசர்" என்றுப் பெயர் வைத்தார்.
அதன் பின்னர் பெரும் மனநிறைவுடன் தன்னுடைய வாழ்நாளின் கடைசி மூச்சு வரை சிவ தொண்டைச் செய்து இறைவனின் திருப்பாதங்களை அடைந்தார் திலகவதியார்.
சீயோன் மெட்ரிகுலேசன் மேல்நிலைப்பள்ளி என்பது சென்னையில் உள்ள சீமோன் மெட்ரிகுலேசன் மேல்நிலைப்பள்ளி சங்கத்தால் நிறுவப்பட்டது. இந்திய விமானப்படை அதிகாரியாக பணியாற்றிய என் விசயன் அவர்களால் 1989ஆம் ஆண்டு இச்சங்கம் தோற்றுவிக்கப்பட்டது.?
15 ஏக்கர் பரப்பளவில் கட்டிடங்கள் கட்டப்பட்டுள்ளது. பள்ளிக்கூடத்தில் தனி அறிவியல் ஆய்வுக்கூடம் மற்றும் நுலகங்கள் உள்ளன. பள்ளி வளாகத்தில் கிட்டத்தட்ட நான்கு மின் சாஸ்தாக்கள் உள்ளன. சென்னையில் உள்ள பள்ளிகளில் சிறந்த கட்டமைப்பு வசதிகள் உள்ளது. திறந்த வெளி அரங்கம் மற்றும் திறந்த வெளி மேடை அமைப்பானது மிக முக்கிய பாராட்டு நிகழ்ச்சிகள், ஆண்டு விழா மற்றும் முதல் தர மாணாக்கர்களை பாராட்டவும் பயன்படுகிறது. மேலும் உடற்பயிற்சி மற்றும் செயல்பாட்டு வகுப்புகள் நடத்த உதவுகிறது.
சோலார் மின்சார ஒளி குழுமம் என்ற நிறுவனத்தை 1995இல் தொடங்கினார். இந்த செல்கோ நிறுவனம் தொலைவில் உள்ள சிற்றூர்களுக்கும் ஏழைகளின் குடிசைகளுக்கும் சூரிய ஒளி மின்சாரத்தை மலிவு விலைக்கு விற்றது.
அந்தக் காலத்தில் அரசு முயற்சியினால் ஏற்படுத்தப்பட்ட சூரிய ஆற்றல் தெரு விளக்குகள் சரிவரப் பயன் தரவில்லை. எனவே ஆரிசு ஆண்டே கருநாடகாவில் கிராமங்கள்தோறும் சென்று, செல்கோ உருவாக்கிய சூரிய ஒளி விளக்குகள் பற்றியும் அதன் பிற கருவிகளின் பயன்கள் பற்றியும் மக்களிடம் சொல்லிப் பரப்புரை செய்தார். மக்கள் சோலார் மின்சாரத்தைப் பயன்படுத்த வங்கிகளை அணுகி குறைந்த வட்டியில் கடன் பெற்றுப் பயன் அடையச் செய்தார். 120000 வீடுகளுக்கும் பிற வணிக நிறுவனங்களுக்கும் செல்கோ உருவாக்கிய மின்சாரம் வழங்கப்பட்டுள்ளது. இந்த சூரிய ஒளி மின்சாரம் விளக்குகள் மட்டுமல்லாமல் நீர் இறைக்கும் பம்புகளுக்கும் பயன்படுகிறது. இதனால் வெளிச் சூழல் மாசுபடாமல் உள்ளது.
ஆரிசு ஆண்டே என்பவர் தொழில் முனைவோர் ஆவார். 1995 இல் இவர் தொடங்கிய செல்கோ என்ற தொழில் நிறுவனம் வாயிலாகச் சூரிய ஒளி மின்சார ஆற்றலைப் புதிய தொழில் நுட்பம் வாயிலாகச் சிற்றூர்ப்புற ஏழை மக்களுக்குப் பயன்படச் செய்தார். இந்தப் பணியைப் பாராட்டி 2011 ஆம் ஆண்டில் இந்திய அரசு இவருக்கு ராமன் மகசேசே விருது வழங்கியது.
கருநாடக மாநிலம், உடுப்பி வட்டம், அண்டாட்டு என்னும் ஊரில் பிறந்த ஆரிசு ஆண்டே ஒரிசா மாநிலம் ருர்கேலாவில் வளர்ந்தார்.
இஸ்பாத் ஆங்கிலப் பள்ளியில் படித்து கரக்பூர் இந்திய தொழில் நுட்பக்கழகத்தில் பட்டம் பெற்றார். அமெரிக்காவில் மாசசூசட்ஸ் பல்கலைக் கழகத்தில் ஆற்றல் பொறியியலில் ஆய்வுப்பட்டம் பெற்றார்.
ஒட்டக் கூத்தன் எனும் தமிழ் கவிஞனுக்கு சரசுவதிதேவியின் அருள் கிடைக்கப் பெற்று, ஒட்டக்கூத்தன் வழிபட்டதால் கோயில் அமைந்துள்ள ஊர் கூத்தனூர் என பெயர் பெற்றது. கவிபாடும் திறன் வேண்டி கலைமகளை வழிபட நினைத்தார் ஒட்டக்கூத்தர். கூத்தனூரில் பூந்தோட்டம் ஒன்றை அமைத்து தட்சிணாவாகினியாய் ஓடும் அரிசொல் மாநதியின் நீரால் அபிசேகம் செய்து நாள்தோறும் அம்பிகையை வழிபட்டு வந்தார். ஒட்டக்கூத்தரின் தொண்டில் மகிழ்ந்த நாமகள் தன் வாய் மணமாம் தாம்பூலத்தை அவருக்கு கொடுத்து வரகவி ஆக்கினாள் என்பர். தனக்கு பேரருள் புரிந்த கூத்தனூர் சரசுவதியை ஆற்றுக்கரை சொற்கிழத்தி வாழிய என்று பரணி பாடியுள்ளார் ஒட்டக்கூத்தர்.
கூத்தனூர் சரசுவதி கோயில் என்பது இந்தியாவின் தமிழ்நாடு மாநிலம் திருவாரூர் மாவட்டம், நன்னிலம் வட்டத்தில் அமைந்துள்ளது. மயிலாடுதுறை-திருவாரூர் தொடருந்துத் தடத்தில் சென்றால் பூந்தோட்டம் என்ற ஊருக்கு அருகே இக்கோயில் உள்ளது. கல்விக்குரிய தெய்வமாக கருதப்படும் சரசுவதிக்கு அமைக்கப்பட்டுள்ள தனிக்கோயிலாகவும் கருதப்படுகிறது. இக்கோயிலின் குடமுழுக்கு 2018 ஆம் ஆண்டு சூலை மாதம் முதல் தேதியன்று நடைபெற்றது. இந்த ஆலயத்தில் சரசுவதி பூசை விழா ஒவ்வொரு வருடமும் மிகவும் சிறப்பாகக் கொண்டாடப்படுவது வழக்கமாகும்.
கோயிலின் முன்புறம் மூன்று நிலை ராசகோபுரத்தினைக் கொண்டுள்ளது. முன் மண்டபம் வேலைப்பாடுகளுடன் அமைந்துள்ளது. அலங்கார மண்டபம் முகப்பில் அம்பாள் சுதை உள்ளது. கர்ப்பகிரக விமானம் கர்ண கூடுகள், அந்த்ராளம் உள்ள மாறுபட்ட விமானமாகும். இரண்டு பிற்காலக் கல்வெட்டுகள் மட்டும் உள்ளன. இத்தலத்தின் மூலவராக சரஸ்வதி காணப்படுகிறார். வெண்ணிற ஆடையில், வெண் தாமரையில் பத்மாசனத்தில், வலது கீழ் கையில் சின்முத்திரையும், இடக்கையில் புத்தகமும், வலது மேல்கையில் அட்சர மாலையும், இடது மேல்கையில் அமிர்தகலசமும் தாங்கி அமர்ந்திருக்கிறார்.
பள்ளிக்குச் சேர்க்கும் முன்பாக குழந்தைகளை இங்கு அழைத்து வந்து ஆசி பெற்றுச் செல்வதை மக்கள் வழக்கமாகக் கொண்டுள்ளனர். பள்ளி மாணவர்கள் தாம் தேர்ச்சி பெறவேண்டும் என்று பிரார்த்தனை செய்து தம் தேர்வு எண்களைக் கோயிலில் இங்குகுறித்து வைப்பதும் உண்டு. கலைமகள் தமக்கு கல்விச்செல்வத்தை வழங்குவாள் என்ற நம்பிக்கை இங்குள்ள பக்தர்களுக்கு உள்ளது.
நண்ணறிவு தனித்த ஒரு திறனை மட்டும் கொண்டதன்று. அது ஒன்றுக்கு மேற்பட்ட திறன்களை உள்ளடக்கியுள்ளது. இந்தக் கருத்தை விளக்க மூன்று வகை நுண்ணறிவுக் கோட்பாடுகள் கூறப்பட்டுள்ளன. அவை ஒற்றைக் காரணி, இரட்டைக் காரண, குழுக்காரணி என மூவகைப்படும்.
ஆல்பிரட் பீனே : நுண்ணறிவு ஒரு பொதுத்திறனாகும். இந்த ஒற்றைத்திறன் பலதரப்பட்ட செயல்களுக்குப் பின்னணியாக அமைகிறது. ஒருவரின் பலவகையான திறன்களை இயக்கக்கூடிய வல்லலைமை வாய்ந்த ஒருதிறன் உண்டு என்றும் அதுவே அவரது நுண்ணறிவாகும் என ஒற்றைக்காரணி கோட்பாடு கூறுகிறது. இதன்படி ஒருவர் மிகந்த நுண்ணறிவைப் பெற்றிருப்பாரேயானால், வாழ்க்கையின் எல்லாப் பகுதிகளுக்கும் அதைப் பயன்படுத்தி வெற்றி பெறுவார். ஆனால் நடைமுறை வாழ்க்கையில் தேர்ச்சிபெற்ற இயற்பியல் பேராசிரியருக்கு தன் வீட்டிலுள்ள வானொலி அல்லது தொலைக்காட்சி பெட்டி பழுதானால் அதை சரி செய்யத் தெரிவதில்லை. இந்தக் குறைபாட்டைப் போக்க ஸ்பியர்மென் இரட்டைக் காரணிக் கோட்பாட்டைக் கொண்டு வந்துள்ளார்.
அமெரிக்க உளவியல் அறிஞர் தர்ஸ்டனின் கருத்துப்படி நுண்ணறிவு ஏப வகையான அடிப்படை மனத்திறன்களால் ஆனதாகும். இவை ஏழும் தனித்தன்மை கொண்டது. ஒவ்வொன்றும் நுண்ணறிவின் வெவேறு திறன்களை அளப்பவை.
அண்மையில் கார்டனர் நுண்ணறிவின் பல வகைப்பாடுகளை விளக்கி பன்மை நுண்ணறிவு என்ற கருத்தை வெளியிட்டுள்ளார். நுண்ணறிவு மிக்கோரின் செயல்பாடுகளை ஆராய்ந்து பத்து வகை நுண்ணறிவுகள் உள்ளன எனக் கண்டார்.
மொழித்திறன், கணிதத்திறன், இசைத்திறன், தர்க்கத்திறன், உணர் மனத்திறன், தொடு உணர் திறன், பிறரோடு தொடர்பு கொள்ளும் திறன், தன்னை அறிதல், இயற்கையை அறிதல், ஆன்மீக அறிவு ஆகிய பத்து திறன்களில் ஒன்றிலோ அல்லது சிலவற்றிலோ ஒருவருடைய நுண்ணறிவு அதிக அளவு இருக்கலாம்.
எடுத்துக்காட்டாக எம்.எஸ்.சுப்புலெட்சுமி அவர்களுக்கு இசை நுண்ணறிவும், ராமானுஜத்திற்கு கணித நுண்ணறிவும், ஹெலன் கெல்லருக்கு தொடு உணர் நுண்ணறிவும் பிற நுண்ணறிவைக் காட்டிலும் அதிக அளவில் இருந்தது எனக் குறிப்பிடலாம்.
நீரோடி மீனவர்கள் தங்கள் புலம்பெயரும் மீன்பிடி வகைகளுக்கு பெயர்போனவர்கள். இந்த மீனவர்கள் பருவகால மீன்பிடிப்பு வல்லுனர்களாக உள்ளனர். பல நூற்றுக்கணக்கான மைல்கள் தாண்டி மீன் பிடிக்க செல்கின்றனர். ஆனி-ஆடி பருவத்தில் , அவர்கள் விழிஞ்சம் கடல் துறைமுகத்திற்கு செல்கின்றனர். மற்ற பருவங்களில், மங்கலாபுரம், பல்லிகரா, நீண்டகரை, காட்பாடி, காபு, மற்றும் எஜமடி ஆகிய நகரங்களுக்குப் போகிறார்கள். நீரோடி மீனவர்கள் திறமையானவர்களாக இருந்தாலும், கிட்டத்தட்ட அனைத்து குடும்பங்களும் வறுமைக்கோட்டிற்கு கீழே காணப்படுகிறது.
நீரோடியில் புனித நிக்கோலாஸ் உயர்நிலை பள்ளி மற்றும் 7 நர்சரி பள்ளிகளும் உள்ளன. 10 ஆம் வகுப்பு தேர்வில் 100% வெற்றி கிடைத்துள்ளது. எனினும், 5% மாணவர்கள் எட்டாவது வகுப்பு தேர்ச்சி பெற்றிருக்க மாட்டார்கள். 1990 ஆம் ஆண்டிற்கு முன்பு, சிறு வயதிலிருந்தே குடும்பத்தை கவனிக்க மீன்பிடி தொழிலில் ஈடுபட வேண்டும் என்று எதிர்பார்க்கப்பட்டது. இப்போது அனைவரும் படித்தவர்கள்.
நீரோடி 100% கிறிஸ்தவர்கள் வாழும் கிராமம் அகும். இந்தியாவில் போர்த்துகீசிய மிஷினரிகளின் வருகையிலிருந்தோ அல்லது அதற்கு முன்னிருந்தோ நீரோடியில் கிறிஸ்தவ மதம் இருந்திருக்கலாம். மேலும், புனித பிரான்சிஸ் சவோியாா் பதினாறாம் நூற்றாண்டின் முடிவில் தென்னிந்தியாவில் கிறிஸ்தவத்தை பரப்பியதன் விளைவாக இந்திய கடற்கரைகளில் கிறிஸ்தவ சமுதாயங்கள் நன்கு வளர்ச்சியடைந்தன.
நீரோடி இந்தியாவில் தமிழ்நாட்டின் தென்கோடி கடற்கரை முனையில் அமைந்திருக்கும் கிராமமாகும். இது அரபிக் கடல் மற்றும் ஏ.வி.எம். கால்வாயால் சுற்றப்பட்டு காணப்படுகிறது. ஒரு சாலை இந்த கிராமத்தை இரண்டாக பிாிக்கிறது. நீரோடியில் பேசப்படும் முக்கிய மொழிகள் தமிழ் மற்றும் மலையாளம் ஆகும்.
நீரோடியிலுள்ள ஏறக்குறைய 95 சதவீத மக்கள் மீன்பிடி தொழிலில் ஈடுபட்டுள்ளனர். மீதமுள்ள 5% மக்கள் படித்தவர்களோ அல்லது சம்பளம் பெறுபவர்களோ ஆவர். இருப்பினும், முழு சமூகமும் கடலையே நம்பியுள்ளனர்.
வரலாற்று ரீதியாக, நீரோடி திருவிதாங்கூர் அரசின் ஒரு பகுதியாகும். 1956 ஆம் ஆண்டு நவம்பர் 1 அன்று மாநில மறுசீரமைப்பு சட்டத்தின்படி நீரோடி தமிழ்நாடு மாநிலத்துடன் இணைக்கப்பட்டது.
சாகட்டாய் கான்னெட்டின் மொகுலிசுதான் மன்னன் யூனுசு கானின் மகள் இளவரசி குதுல்ஃப் நிகர் கான் உமரின் முதல் மனைவியும் தலைமைச் சேவகருமாக இருந்தார். இவருடன் உமருக்கு வேறு இரண்டு மனைவிகள் இருந்தனர். இவருக்கு மூன்று மகன்கள் மற்றும் ஐந்து மகள்கள் பிறந்தனர். மூத்த மகன் பாபுர் மிர்சா முதல் மனைவி குதுல்ஃப் நிகர் கானுக்கு பிறந்தவர் ஆவார். இரண்டாம் சகாங்கிர் மிர்சா மற்றும் நாசீர் மிர்சா ஆகிய இருவரும் மற்ற இரண்டு மனைவிகளுக்கு பிறந்தவர்களாவர். மூத்த மகன் பாபர் மிர்சா 1526 ஆம் ஆண்டு முகலாயப் பேரரசை நிறுவினார். இவரே முகலாயப் பேரரசின் முதல் பேரரசரும் ஆவார்.
சா சுல்தான் பேகத்தின் சொந்த பின்னணி ஒருபோதும் கூறப்படவில்லை. இருப்பினும், பாபரின் மாமா சுல்தான் மகமூத்தின் மந்திரியான குவாண்ட் அமீர், உமர் சேக்கை சுல்தான் மகமூத் மற்றும் சுல்தான் அகமது ஆகியோரின் "சொந்த தம்பி" என்று குறிப்பிட்டுள்ளார். அவர்கள் சொந்த சகோதரர்கள் என்று சொல்ல இந்த சொல் அளிக்கப்பட்டிருந்ததாகக் கொண்டால் சா சுல்தான் பேகம் மூன்று ஆட்சியாளர்களுக்கும் தாய் என்று கருதவியலும். இதனால் அகமத் மற்றும் மகமூத்தின் தாய்வழி தாத்தாவாக இருந்த ஆர்து-புகா தர்கான் அர்குனின் மகளே சா சுல்தான் பேகம் என்று துணியலாம்.
உமர் சேக்கின் தாயாரின் பெயர் மகன் பாபரின் சுயசரிதையான பாபர்னாமா உள்ளிட்ட எந்த வரலாற்று ஆதாரங்களிலும் வெளிப்படையாக காணப்படவில்லை. இது சற்றே அசாதாரணமானதாகும். ஏனெனில் பாபர் தனது முக்கிய உறவினர்கள் பலருக்கு தாய்வழி வம்சாவளியை வழங்கினார். இருப்பினும், பாபர் ஒரு குறிப்பிட்ட சா சுல்தான் பேகத்தை பல முறை உமர் சேக்கின் தாயார் என்று பரிந்துரைத்துள்ளார். இந்த அடையாளமே வரலாற்றாசிரியர்களால் பயன்படுத்தப்படுகிறது.
இரண்டாம் உமர் சேக் மிர்சா பெர்கானா பள்ளத்தாக்கின் ஆட்சியாளராக இருந்தார். தற்போது அறியப்படுகின்ற கசக்கஸ்தான், உசுபெக்கிசுத்தான், கிழக்கு ஈரான் மற்றும் ஆப்கானிசுத்தான் பகுதிகளின் பேரரசராக இருந்த அபு சையத் மிர்சாவின் நான்காவது மகனாக இவர் பிறந்தார்
1494 ஆம் ஆண்டு சூன் மாதம் 10 ஆம் நாள் இரண்டாம் உமர் சேக் மிர்சா வடக்கு பெர்கானாவில் உள்ள அக்சி கோட்டையில் ஒரு தனிப்பட்ட விபத்தில் இறந்தார். கட்டிடத்தின் விளிம்பில் கட்டப்பட்ட மேல்மாடம் சரிந்து விழுந்து இவ்விபத்து நிகழ்ந்தது. இதனால் பதினோரு வயதான பாபர் பெர்கானாவின் ஆட்சியாளர் ஆனார்.
1986 இல் தேசிய கொள்கை குறித்த கல்வி கொள்கை 1992 இல் பி.வி. நரசிம்ம ராவ் அரசு. 2005 ல் பிரதம மந்திரி மன்மோகன் சிங் தனது ஐக்கிய முற்போக்கு கூட்டணி "பொதுவான குறைந்தபட்ச திட்டத்தை" அடிப்படையாகக் கொண்ட ஒரு புதிய கொள்கையை ஏற்றுக்கொண்டார். தேசிய கல்வி கொள்கை கீழ் 1992 ஆம் ஆண்டின் அதிரடி திட்டம் , 1986 நாட்டில் தொழில்சார் மற்றும் தொழில்நுட்ப நிகழ்ச்சித்திட்டங்களுக்கு அனுமதிக்கப்படுவதற்கான அனைத்து இந்திய அடிப்படையிலான பொது நுழைவுத் தேர்வையும் நடத்த திட்டமிட்டது. பொறியியல் மற்றும் கட்டிடக்கலை / திட்டமிடல் நிகழ்ச்சிகளுக்கான சேர்க்கைக்கு, அக்டோபர் 18, 2001 தேதியிட்ட தீர்மானம், மூன்று நிலை தேர்வுத் திட்டம் (தேசிய அளவிலான மற்றும் மற்றும் மாநில அளவிலான பொறியியல் நுழைவு தேர்வுகள் இல் சேர விருப்பத்துடன்). இந்த திட்டங்களில் மாறுபட்ட சேர்க்கை தரங்களை கவனித்து, தொழில்முறை தரங்களை பராமரிப்பதில் உதவுகிறது. நுழைவுத் தேர்வுகளின் பெருக்கம் காரணமாக மாணவர்களுக்கும் அவர்களின் பெற்றோர்களுக்கும் மேலோட்டப் பிரச்சினைகள் மற்றும் உடல், மன மற்றும் நிதி சுமையை குறைக்கிறது.
இலைகள் 2 செ.மீட்டர், நீளக் காம்புகளில் 4 முதல் 9 செ.மீட்டர் நீளமும், 4 முதல் 6 செ.மீட்டர் அகலமும் உடைய கோள வடிவில் இருக்கும். துளிர் இலைகளில் மேற்புறம் பளபளப்பாக இருக்கும். முற்றிய நிலையில் பளபளப்பு இல்லாக் கரும்பச்சை நிறத்தைப் பெற்றிருக்கும். கீழ்புறம் வெள்ளையாக, வெள்ளைப்பொடி தூவியது போன்று காணப்படும். உப்பு படிந்திருக்கும். நீரில் இருந்து எடுத்த சோடியம் மற்றும் பொட்டாசியம் உப்புக்களை இலைகளின் மூலம் கசிவாக வெளியேற்றிவிடும். தேவைக்கு அதிகமாக உப்பு நீரை உறிஞ்சி இலைகளின் மூலம் கசிவாக வெளியேற்றிவிடும். தேவைக்கு அதிகமாக உப்பு நீரை உறிஞ்சி இலைகளின் மூலம் உப்பை வெளியேற்றுவதால்தான் இம்மரம் உப்பு நீரில் வளர முடிகிறது.
அலையாத்தி அல்லது வெண் கண்டல் என்பது அகான்தேசி தாவரக் குடும்பத்தைச் சேர்ந்தது. கி.பி. 980 லிருந்து 1037 வரை வாழ்ந்த அரேபியா மருத்துவரான அவிசஸன்னா என்பவரது பெயரை நினைவூட்டுவதே அவிஸின்னியா என்ற முதற்பெயர். மருத்துவப் பலன்களைக் கொண்டது என்பதைக் குறிப்பதே அபிஸினாலிஸ் என்ற இணைப்பெயர். வட இந்தியாவில் இதனை பினா எனக் கூறுவர். கடல் அலைகளின் வேகத்தை ஆற்றுவதன் காரணமாக, இதற்கு அலையாத்தி என்று பெயர் ஏற்பட்டுள்ளது.
இந்த வகை மரங்கள் பங்களாதேஷ், கம்போடியா, இந்தியா, இந்தோனேசியா, மலேசியா, மியான்மர், நியூ ஜெனிவா, பிலிப்பைன்ஸ், சிங்கப்பூர், ஸ்ரீலங்கா, தாய்லாந்து மற்றும் வியட்நாம் போன்ற நாடுகளில் காணப்படுகிறது. தமிழ்நாட்டில் பிச்சாவரம் மற்றும் பட்டுக்கோட்டைக்கு அருகிலுள்ள கடற்கரைப் பகுதிகளில் அடர்ந்த பெரும் காடுகளாக உருவாகியுள்ளன.
ஆறுகளின் கழிமுகப் பகுதிகளிலும் சேறுபடிந்த சதுப்பு நிலக் கடற்கரைப் பகுதிகளிலும், கடலை ஒட்டிய நிலையில் காணப்படுகிறது. மரங்கள் நெருக்கமாக உள்ள இடங்களில் ஓங்கி உயர்ந்து 12-18 மீட்டர் உயரம் வளரக்கூடியது. நெருக்கமில்லா இடங்களில் சிறிது வளைந்து படர்ந்து இருக்கும்.
மரம் முளைத்தெழுந்த 1 முதல் 2 வருடங்களிலேயே பூக்கத் துவங்கிவிடும். கிளைகளின் நுனியில் மஞ்சள் துவரையைப் போன்ற மொட்டுக்களாகவும், ஒரு மஞ்சரியில் ஆறு மொட்டுகளாகவும் உருவாகும். பின்னர் மஞ்சள் நிறத்தில் சிறு பூக்களாக ஜூலையில் மலரும்.
சாம்பல் நிறச்சாயமுள்ள வெண்மை நிறப்பட்டையுடன் 30-45 செ. மீட்டர் கனத்துடன் அடிமரம் இருக்கும். பிச்சாவரத்தில் 2.5 மீட்டர் சுற்றளவுள்ள மரங்கள் உள்ளன. அடிப்பகுதியில் துளிர்க்காது; மடிந்து கட்டைகளாகவே இருக்கும்.
விடுதலைச் சிறுத்தைகள் கட்சியின் துணைப் பொதுச் செயலாளராகவும், 'தமிழ்ப் பேரவை' எனும் பன்னாட்டு தமிழ் அமைப்பின் ஒருங்கிணைப்பாளராகவும் செயலாற்றி வருகிறார்.
அமெரிக்கா, கனடா, இங்கிலாந்து, சிங்கப்பூர், மலேசியா, இலங்கை, ஐக்கிய அரபு அமீரகம், குவைத், கத்தர், ஓமன், சவூதி அரேபியா, தாய்லாந்து, உகாண்டா, தென் கொரியா, ஜப்பான் உள்ளிட்ட பல்வேறு நாடுகளுக்கும் பயணித்து உரையாற்றி உள்ளார்.
2016 தமிழ்நாடு சட்டப் பேரவை தேர்தலில் வி.சி.க சார்பில் குன்னம் தொகுதியில் போட்டியிட்டு, தி.மு.க, அ.தி.மு.க போன்ற பெரிய கட்சிகளின் துணையின்றி 20,000 வாக்குகளைப் பெற்றார். தேர்தல் வரவு செலவு கணக்கை சமூக வலைதளத்தில் வெளியிட்டார். "தமிழக அரசியலில் இப்படியும் ஓர் அதிசயம்" என்று இவரைப் பற்றி ஆனந்த விகடன் வியந்து எழுதியது.
தமிழ்நாடு சட்டமன்றப் பேரவையின் மதிப்பீட்டுக் குழு உறுப்பினராகவும், தமிழ்நாடு வக்பு வாரிய உறுப்பினராகவும் செயலாற்றி வருகிறார்.
தமிழ்நாடு சட்டமன்றத்தில் இவர் எழுப்பிய பல கோரிக்கைகள் அரசின் திட்டங்களாக செயல்வடிவம் பெற்றுள்ளன. குறிப்பாக அனைத்துப் பள்ளிகளிலும் காலை உணவு திட்டம் கொண்டுவரப்பட வேண்டும் என்று இவர் பேசினார். அத்திட்டம் இந்தியாவிலேயே முதல் முறையாக தமிழ்நாட்டில் இப்போது நடைமுறைக்கு வந்துள்ளது.
அமெரிக்க அரசின் கல்வி மற்றும் கலாச்சாரப் பிரிவின் சார்பில், சர்வதேச இளம் தலைவர்களில் ஒருவராக தேர்வு செய்யப்பட்டு 2014-இல் அமெரிக்காவுக்கு அழைக்கப்பட்டவர்.
பள்ளிப் படிப்பை ஆளூர் மற்றும் தக்கலையில் பயின்றார். இதழியலில் பட்டயப் படிப்பு முடித்துள்ளார். விடுதலைச் சிறுத்தைகள் கட்சியின் மாநில துணைப் பொதுச் செயலாளர் ஆவார். தொலைக்காட்சி விவாதங்களில் பங்கேற்று வருகிறார். ஆவணப்பட இயக்குநரும், ஊடகவியலாளரும், எழுத்தாளரும், பேச்சாளரும் ஆவார். 'குருதியில் நனையும் காலம்' எனும் நூலையும் எழுதியுள்ளார். குன்னம் சட்டமன்றத் தொகுதிக்கு 16, மே 2016 அன்று நடைபெற்ற தேர்தலில் விடுதலைச் சிறுத்தைகள் கட்சியின் சார்பில் போட்டியிட்டு, 19, 853 வாக்குகள் பெற்றார். 2021 சட்டமன்றத் தேர்தலில் நாகப்பட்டினம் தொகுதியில் போட்டியிட்டு 66,281 வாக்குகள் பெற்று, 7238 வாக்குகள் வித்தியாசத்தில் வெற்றி பெற்றார். தமிழ்நாடு சட்டமன்றப் பேரவையின் மதிப்பீட்டுக் குழு உறுப்பினராக இருந்துள்ளார். தமிழ்நாடு சட்டமன்றப் பேரவை பொது நிறுவனங்கள் குழு உறுப்பினராகவும், தமிழ்நாடு வக்பு வாரிய உறுப்பினராகவும் செயலாற்றி வருகிறார்.
இவர் 1982ம் ஆண்டு ஏப்ரல் மாதம் 22 ஆம் தேதி, தமிழ் நாட்டின் கன்னியாகுமரி மாவட்டத்தில் உள்ள ஆளூர் என்னும் ஊரில் பிறந்தார். இவர் தந்தை ஜெய்னுல் ஆபிதீன், தாயார் - ராபியத் பீவி ஆவர். இவருக்குத் தங்கை ஒருவரும் இருக்கிறார். இவர் துணைவியார் பர்வீன், மற்றும் மகன் முஹம்மது ரைஹான், மகள் அஸ்ரா ஆவர். கலை, இலக்கிய ஈடுபாடு கொண்டவர். அம்பேத்கர், பெரியார் கொள்கையில் பிடிப்பு கொண்டவர். ஆதிக்க எதிர்ப்பு, சுரண்டல் எதிர்ப்பு, ஒடுக்குமுறை எதிர்ப்பு, சமத்துவம், சமூக நீதி பாதுகாப்பு ஆகியவற்றை இலக்காகக் கொண்டவர்.
மேலும், நாகப்பட்டினம் தொகுதி சார்ந்து பல்வறு கோரிக்கைகளை சட்டமன்றத்தில் எழுப்பி, அதன்மூலம் நிறைய திட்டங்களை நாகைக்கு கொண்டு வந்துள்ளார்.
ஆளூர் ஷாநவாஸ் எழுதிய கட்டுரைகளைத் தொகுத்து 'குருதியில் நனையும் காலம்' எனும் நூலை 'உயிர்மை' பதிப்பகம் வெளியிட்டுள்ளது.
ஆளூர் ஷா நவாஸ் தமிழ்நாடு, கன்னியாகுமரி மாவட்டம் ஆளூர் கிராமத்தில் பிறந்தவர். இளம் அரசியல்வாதியும், ஊடகவியலாளரும், எழுத்தாளரும், பேச்சாளரும், விடுதலைச் சிறுத்தைகள் கட்சியின் மாநில துணைப் பொதுச் செயலாளரும், நாகப்பட்டினம் தொகுதி சட்டமன்ற உறுப்பினரும் ஆவார்.
இவர் பர்வீன் என்பவரைத் திருமணம் செய்து கொண்டார். இவருக்கு முகம்மது ரைஹான் என்னும் மகன், அஸ்ரா என்னும் மகள் உள்ளனர். 1999ம் ஆண்டு சென்னைக்கு வந்த இவர், குடும்பத்துடன் சென்னை எழும்பூரில் வசித்து வருகிறார்.
அதுபோல், பல்கலைக்கழக துணைவேந்தர்களை நியமிக்கும் அதிகாரம் ஆளுநருக்கு இருக்கக் கூடாது; மாநில அரசுக்கு தான் இருக்க வேண்டும் என்று பேசினார். அதன்படி தமிழ்நாடு அரசால் மசோதா கொண்டுவரப்பட்டது.
இக்பேனா என்பது ஒரு ஜப்பானிய வடிவமைப்பு மலர்அலங்காரம் ஆகும்.ஐரோப்பிய பாணியில் பல பூக்களின் கூட்டங்களில், மலர்கள் பூக்கும் வரை மட்டுமில்லாமல் தாவர மற்றும் வண்ணமயமான மலர்களைக் கொண்டு அலங்காரம் செய்யப்படுகிறது. பெரும்பாலும், இவை, சமச்சீரற்ற, கிடைமட்ட, மற்றும் செங்குத்துவகை நிலையில் அலங்காரம்செய்யப்படுகிறது. தற்போது கூடுதலாக, மலர் வடிவமைப்பு, மதச் சடங்குகள், மற்றும் திருவிழாக்களில் பரவலாக
மலர் அலங்காரம் என்பது ஒரு அழகிய மற்றும் சீரான அமைப்பை உருவாக்க தாவர பொருட்களையும், மலர்களையும் பயன்படுத்துவதாகும். சுத்திகரிக்கப்பட்ட மலர் வடிவமைப்புக்கான சான்றுகள் பண்டைய எகிப்தின் கலாச்சாரம் வரை காணப்படுகின்றன. மலர் வடிவமைப்புகள், ஏற்பாடுகள் என்று அழைக்கப்படுகின்றன, மலர் வடிவமைப்பு ஐந்து கூறுகள் மற்றும் ஏழு கொள்கைகளை உள்ளடக்கியது.
உலர்ந்த பொருட்களான பட்டை, மரம், உலர்ந்த மலர்கள், நறுமணமுள்ள உலர்ந்த இலைகள், இலை எலும்புக்கூடுகள், பாதுகாக்கப்பட்ட பொருட்கள் மற்றும் கலைப்பொருட்கள் போன்றவை உலர்ந்த மலர்களுடன் இணைத்து நிரந்தர படைப்புகள் செய்யப்படுகிறது. உலர்ந்த மலர் வடிவமைப்புகள் காலவரையின்றி நீடிக்கும். எல்லாக் காலங்களிலும், புதிய மலர்கள் போன்று
மலர் வடிவமைப்பு என்பது பூக்கடையின் ஒரு பிரிவாகக் கருதப்படுகிறது. இருப்பினும், மலர் வடிவமைப்பு என்பது, வித விதமான வடிவமைப்பு மற்றும் ஏற்பாடுகளை உருவாக்குவதற்கு மட்டுமே பொருந்தும். இதில் பயன்படுத்தப்படும் பூக்களை சந்தைப்படுத்தல், விற்பனை செய்தல், பராமரித்தல், வளர்ப்பது அல்லது விநியோகம் ஆகியவை இந்தப் பிரிவில் இல்லை.
மலர் வடிவமைப்பில் பொதுவாக, குவளை ஏற்பாடுகள், மாலைகள், மலர் அலங்கார வளைவுகள், ஆடையில் அணியத்தக்க மலர் கொத்துகள், மற்றும் விழாவில் பரிசளிக்க உதவும் பூங்கொத்துகள் ஆகியவை அடங்கும்.
மலர் வடிவமைப்பில் பல பாணிகள் உள்ளன. கிழக்கு, மேற்கு, மற்றும் ஐரோப்பிய பாணிகள் வணிகரீதியிலான மலர் தொழிற்துறையை இன்று பாதிக்கின்றன
காசோலை அவமதிப்பு அல்லது மதிப்பிழந்த காசோலை என்பது வங்கி பணம் செலுத்த மறுக்கும் காசோலையைக் குறிப்பதாகும். ஒரு வங்கி காசோலையை ஏற்க மறுப்பதற்குப் பல காரணங்கள் உள்ளன, போதுமான அளவு நிதி இல்லாமை மிகவும் பொதுவான ஒன்றாகும், இது காசோலை எடுக்கப்பட வேண்டிய கணக்கில் போதுமான நிதி இல்லை என்பதைக் குறிக்கிறது. இது தவறான காசோலை, மதிப்பிழந்த காசோலை, மறுதலிக்கப்பட்ட காசோலை, குளிர் காசோலை, இரப்பர் காசோலை, திரும்பிய உருப்படி அல்லது சூடான காசோலை என குறிப்பிடப்படலாம். தொலைந்து போன காசோலைகள் அல்லது மறுதலிக்கப்பட்டவை ஆகியன தாமதமாக பணம் செலுத்துவதுடன் வாடிக்கையாளர்களுடனான உறவையும் பாதிக்கிறது. இங்கிலாந்து, வேல்சு மற்றும் ஆத்திரேலியாவில், இத்தகைய காசோலைகள் பொதுவாக "வழங்குநரைப் பார்க்கவும்" என்று ஒப்புதல் அளிக்கப்படுகின்றன, இது ஏன் செலுத்தப்படவில்லை என்பதற்கான விளக்கத்திற்கு காசோலையை வழங்கும் நபரை தொடர்பு கொள்ள அறிவுறுத்தப்படுகிறது.
தவறான காசோலை வழங்கப்பட்டதாலோ, கணக்கு எண்ணை எழுதுவதில் ஏற்பட்ட பிழையினாலோ அல்லது கணக்கு மூடப்பட்டதாலோ, உண்மையில் அவ்வாறான கணக்கு இல்லாமல் இருக்கும் சமயத்தில்.
காசோலையில் உள்ள கையொப்பம், கணக்கு வைத்திருப்பவர் அல்லது கணக்கில் அங்கீகரிக்கப்பட்ட கையொப்பமிட்டவரின் கோப்பில் உள்ள கையொப்பத்துடன் பொருந்தாமல் இருப்பது அல்லது காசோலையில் உள்ள பட்டையைத் தொட்டுள்ளது.
வங்கியானது மதிப்பிழக்கச் செய்யும் காசோலையைப் பெற்றால், போதுமான அளவு நிதில் இல்லை என்பதை மேலாளர் மரியாதை நிமித்தமாக வாடிக்கையாளரைத் தொடர்புகொண்டு நிலைமையைப் பற்றி ஆலோசனை கூறலாம். மதிப்பிழப்பதைத் தவிர்க்க வங்கி வாடிக்கையாளரைத் தொடர்பு கொள்ள வேண்டியது கட்டாயம் இல்லை.
கல்வி என்பதுஅறிவு, திறன்கள், விழுமியங்கள், தன்னம்பிக்கை, பழக்க வழக்கங்கள், மனப்பான்மைகள் ஆகியவற்றைக் கற்றல் பட்டறிவோடு வளர்க்கும் சமூகநிகழ்வாகும். கல்வி அமைப்பு, தொழில்முறைக் கல்வியாளர்கள், கல்வி நிறுவனங்கள், அரசு அமைச்சகம், கல்விப் பணியாளர் ஒன்றியங்கள், சட்ட வாரியங்கள், கல்வி முகமைகல், பள்ளிகள், கல்லுரிகள், பல்கலைக்கழகங்கள் ஆகியன அடங்கிய சூழல் அமைப்பாகும். கல்விக்குழுவில் அரசியல் தலைவர்கள், கல்வி நிறுவன முதல்வர்கள், கல்வி கற்பிக்கும் பணியாளர்கள், கல்விசாரா பணியாளர்கள், கல்வி ஆட்சியாளர்களளாகியோர் ஒருங்கிணைந்துப் பணிபுரிந்து கல்வியைச் செழுப்படுத்தி வளப்படுத்துவர்.கல்வி மேலாண்மை கல்வியின் தொடக்கநிலை முதல் பல்கலைக்கழக மட்டம் வரை அனைத்து மட்டங்களிலும் வேண்டப்படுகிறது; மேலாண்மை திட்டமிடல், ஒருங்குதிரட்டல், நடைமுறைப்படுத்தல், மீள்பார்வையிடல், மதிப்பீடு செய்தல், நிறுவனத்தைக் கட்டிகாத்தல் ஆகிய பணிகளை மேற்கொள்கிறது.
கல்வி மேலாண்மை என்பது மனித வளத்தின் மூலமும் பொருட்களின் மூலமும் நிறுவனத்தின் இலக்குகளை தீர்மானித்து திட்டமிட்டு கட்டுப்படுத்தி இயக்குவதும் மதிப்பீடு செய்வதும் ஆகும். கல்வி மேலாண்மையில் மாந்தரின் சிந்தனை, ஆற்றல், பயன்பாடு, கால எல்லை ஆகிய கூறுகள் உள்ளன.
அவர் ஏப்ரல் 2, 1942 அன்று பீகார் மாநிலத்தில் பஜ்பூர் மாவட்டத்தில் உள்ள பசந்த்புர் கிராமத்தில் லால் பகதுாா் சிங் மற்றும் லகாசோ தேவி ஆகியோாின் மகனாகப் பிறந்தார் அவா் தனது ஆரம்ப மற்றும் இடைநிலைக் கல்வியை பாட்னாவிலுள்ள நேதர்ஹாட் உண்டு-உறைவிடப் பள்ளியில் படித்தாா்.
மேலும் தனது கல்லுாிக் கல்வியை பாட்னா அறிவியல் கல்லூரியில் பெற்றார். வசிஷ்ட நாராயண் சிங் ஒரு புராணமாக மாறினாா். பாட்னா பல்கலைக்கழகத்தின் இரண்டு வருட படிப்பில் பி.எஸ்.சி. கணிதத்தில் அதன் முதல் ஆண்டில். அவருடைய சாதனைகள் இன்னமும் நெடார்ட் வித்யாலயாவின் பெருமை கொண்ட ஒரு உணர்வுடன் குறிப்பிடப்படுகின்றன அவர் தனது . . பட்டத்தை 1969 ஆம் ஆண்டில் கலிபோர்னியா பல்கலைக்கழகத்தில் “ஒரு சைக்ளிக் வெக்டருடன் கர்னல்கள் மற்றும் இயக்கிகளை மறுகட்டமைத்தல்“ என்ற தலைப்பில் சமா்ப்பித்துப் பெற்றாா். அவரது முனைவர் படிப்பிற்கான ஆலோசகர் ஜான் எல் கெல்லி ஆவார்.
அவர் தனது . . ஐப் பெற்ற பிறகு, இல் பணியாற்றினார். பின்னர் 1973 இல் ஐஐடி கான்பூரில் ஆசிாியராகப் பணியாற்ற வந்தாா். மேலும் மும்பையிலுள்ள டி. ஐ. எஃப். ஆா் இல் பணியாற்றினாா். 2014 ஆம் ஆண்டில் அவர் மதுபூரில் புபேந்திர நாராயண் மண்டல் பல்கலைக்கழகத்தில் கவுரவப் பேராசிாியராக நியமிக்கப்பட்டார்.
அவர் 1974 ஆம் ஆண்டில் திருமணம் செய்துகொண்டார். அவர் ஸ்கிசோஃப்ரினியா எனும் நோயால் அவதிப்பட்டார். திருமணம் நடந்த சில வருடங்களுக்குப் பிறகு அவரும் அவரது மனைவியும் நோயால்
வசிஷ்ட நாராயண் சிங் ஒரு இந்திய கணிதவியலாளர் ஆவார் அவா் பீகார் மாநிலம் போஜ்புா் மாவட்டத்தில் உள்ள பசந்த்புாில் பிறந்தவா்.
கயிற்றின் உதவியுடன், மாடுகள் வண்டியுடன் பிணைக்கப்பட்டிருக்கும். வண்டியினை ஓட்டிச் செல்பவர் வண்டியின் முற்பகுதியில் அமர்ந்திருப்பார். பண்டங்கள் பின் பகுதியில் ஏற்றப்பட்டிருக்கும். பிற பயணிகளும் பின் பகுதியில் அமரலாம். ஓட்டுனர் அமர்ந்தவாறு இருப்பதே பொதுவானது. தேர்ந்த ஓட்டுனர்கள் இட நெருக்கடி காரணமாக, சில சமயங்களில் நின்றவாறே ஓட்டுவதும் உண்டு. பெரும்பாலும், ஆண்களே மாட்டு வண்டியை ஓட்டிச் செல்வர். எனினும், தேவை ஏற்படின் வேளாண் குடும்பத்துப் பெண்களும் மாட்டு வண்டியை ஓட்டிச் செல்வர். வேளாண் குடும்பங்களில் மாட்டு வண்டி ஓட்டத் தெரியாத ஆண்களை காண்பது அரிது. வேளாண் குடும்பத்துச் சிறுவர்களுக்கு, மாட்டு வண்டி ஓட்டிப் பழகுவது மிதி வண்டி ஓட்டிப் பழகுவது போல் ஒரு குதூகலமானதும் பெருமிதம் தரக்கூடியதுமான அனுபவமாகும்.
மாட்டு வண்டி என்பது மாடுகளின் இழுவைத் திறன் மூலம் இயங்கும் வண்டி ஆகும். இதற்கு கட்டை வண்டி என்று மற்றொரு பெயரும் உண்டு. இத்தகு வண்டிகள் பெரும்பாலும் இலங்கை, இந்தியா, இந்தோனேசியா, மடகாஸ்கர், சீனா போன்ற பகுதிகளில் உபயோகப்படுத்தப்படுகின்றன. இவ்வண்டிகளின் பயன்பாடு பண்டைக் காலம் தொட்டே இருந்து வருகின்றது. பழங்காலங்களில் வேளாண் பொருட்களை ஏற்றிச் செல்லப் பயன்பட்ட இவ்வண்டிகள், தற்போது தொழிற்சாலைப் பொருட்களை ஏற்றிச் செல்லவும் பயன்படுத்தப்படுகின்றன. விளைபொருட்கள், உர மூட்டைகள், நாற்றுகள், வைக்கோல் ஆகியவற்றை ஏற்றிச்செல்ல வேளாண் குடும்பங்களில் மாட்டு வண்டிகள் பயன்படுகின்றன.
மாட்டு வண்டிகளின் வடிவமைப்பு அவற்றின் பயன்பாட்டுக்கு ஏற்ப மாறுபடும். வண்டிகளை இழுத்துச் செல்ல, வண்டியின் வடிவமைப்புக்கு ஏற்ப ஒன்று அல்லது இரண்டு காளை மாடுகள் பயன்படுத்தப்படும். பெரும்பாலும் நகரங்களில் ஓடும், தொழிற்சாலைப் பொருட்கள் போக்குவரத்துக்குப் பயன்படும் வண்டிகள் ஒற்றை மாட்டைக் கொண்டு இழுக்கப்படுவதற்கு ஏற்ப வடிவமைக்கப்பட்டிருக்கும். சிற்றூர்களில் ஓடும் வண்டிகள் இரண்டு மாடுகளை கொண்டு இழுக்கப்படுவதற்கு ஏற்ப வடிவமைக்கப்பட்டிருக்கும்.
வண்டியின் இரு பக்கங்களிலும் பக்கத்திற்கு ஆறு வீதம் துளையிட்டு செங்குத்தாக நிறுத்தியிருப்பர். அககுச்சிகளை மூங்கில் பட்டைகளால் இணைத்து கட்டியிருப்பர். சுமை ஏற்றும் போது சுமை வெளியில் விழாமல் இது பாதுகாக்கும்.
நுகத்தடியில் உள்ள துளைகளின் ஒரு கயிறு மாட்டப்பட்டு மாடுகளின் கழுத்தை சுற்றி மாட்டப்படுவது. இதனால் மாடுகள் வண்டியை இழுக்கும்போது நுகத்தடியை விட்டு நகராமல் இருக்கும்.